text: Brand i lade ved Bredebro
  14 august 2014 kl. 04.16
  Brandfolk er torsdag morgen i gang med efterslukning af en lade på vejen Skast vest for Bredebro. Laden, der er fyldt med hø og halm, er delvist udbrændt.
  Politiet fik anmeldelsen kl. 02.44. En forbipasserende så flammer stige op fra bygningen og fik vækket gårdejeren og ringet 112, fortæller vagtchef Søren Strægaard fra Syd- og Sønderjyllands Politi til TV SYD.
  Brandfolk har siden arbejdet på at slukke branden, der har haft fat i hø, halm, foder og lignende i den 480 m2 store lade. Hverken mennesker eller dyr er kommet til skade.
  Laden er delvist udbrændt, men det er lykkedes at holde en gummiged og en traktor ude af flammerne, som ellers stod i modsatte ende af laden.
  Årsagen til branden er endnu ukendt.
  
  Fra Twitter:
  Kl. 0244, Lade delvist udbrændt Skast v/ Bredebro. Laden fyldt med hø, halm, foder mv. Brandårsagen er ikke fastslået p.t. #politidk
  
  